**Zero waste** (null avfall eller null svinn) er en filosofi som oppmuntrer til at alle ressurser skal gjenbrukes. Bevegelsen rundt det jobber for å forebygge avfall og svinn, og for at ressurser får en livssyklus som ligner den som finnes i naturen.

> Zero Waste er et mål som er etisk, økonomisk, effektivt og visjonært, for å veilede folk i å endre sin livsstil og praksis for å etterligne bærekraftige naturlige sykluser, der alle kasserte materialer er utformet for å bli ressurser som andre kan bruke. Zero Waste betyr å utforme og administrere produkter og prosesser for å systematisk unngå og eliminere volumet og skadeligheten av avfall og materialer, bevare og gjenopprette alle ressurser, og ikke brenne eller begrave dem. Implementering av Zero Waste vil eliminere alle utslipp til jord, vann eller luft som er en trussel mot planetens, menneskenes, dyrenes eller plantenes helse.
> 
> 
> Zero Waste International Alliance (ZWIA).
> 
> 

Zero Waste vektlegger avfallsforebygging i motsetning til avfallshåndtering hvor avfallet ender opp et sted. Dette gjelder også ved forbrenning. Ifølge Zero Waste Norge er «Zero Waste en mentalitet som handler om å redesigne dagens industrielle tilnærming til ressursbruk – fra produksjonsdesign til avhending av avfall – for å hindre uttømming av ressurser, spare energi, bekjempe klimaendringer, redusere bruk av vann, hindre spredning av giftstoffer og stanse ødeleggelse av økosystemer».

Zero Waste omfatter med andre ord mer enn resirkulering og gjenbruk. Bevegelsen fokuserer også på restrukturering av produksjons- og distribusjonssystemer. Null avfall, null svinn er i større grad et ideelt mål enn et hardt mål.

Zero Waste-tankegangen innebærer å prøve å følge de fem R-ene i rekkefølgen «Refuse, Reduce, Reuse, Recycle, Rot». De fem R-ene bygger på Zero Waste-pioneren Bea Johnson sin metode.

Rekkefølgen til de fem R-ene er viktig:

1. *Refuse*, ta avstand fra det du ikke trenger.
2. *Reduce*, reduser det du trenger.
3. *Reuse*, gjenbruk av det du har/kan.
4. *Recycle*, resirkuler
5. *Rot*, komposter det som er igjen.

Bevegelsen i Norge er i vekst. Eksempelvis er det blant annet Zero Waste-butikker i Oslo,, Bergen Arendal og Trondheim.

Referanser
----------

1. ↑  «Zero Waste International Alliance». *zwia.org* **(engelsk)**. Besøkt 23. mars 2017.
2. ↑  H.), Connett, P. H. (Paul (2013). *The zero waste solution : untrashing the planet one community at a time*. White River Junction, Vermont: Chelsea Green Publishing. ISBN 9781603584890. OCLC 841898359.
3. ↑  «Zero Waste Norge». *www.zerowastenorge.no* **(engelsk)**. Besøkt 20. februar 2018.
4. ↑  «About Bea - Zero Waste Home». *Zero Waste Home* **(engelsk)**. Arkivert fra originalen 20. februar 2018. Besøkt 20. februar 2018.
5. ↑  1974-, Johnson, Bea,. *Zero waste home : the ultimate guide to simplifying your life by reducing your waste* (First Scribner trade paperback edition utg.). New York. ISBN 9781451697681. OCLC 836557425. CS1-vedlikehold: Ekstra tekst (link)
6. ↑  «Refuse, Reduce, Reuse, Recycle, Rot». *LEV SØPPELFRITT* **(norsk nynorsk)**. 20. mai 2015. Besøkt 20. februar 2018.
7. ↑  «Hva er zero waste? - Stine Friis». *Stine Friis*. 4. juni 2017. Besøkt 20. februar 2018.
8. ↑  «Mølleren Sylvia - økologisk mat fra produsenter på lag med naturen». *Mølleren Sylvia*. Besøkt 20. februar 2018.
9. ↑  «Hvorfor Råvarene». *Råvarene* **(norsk)**. Arkivert fra originalen 20. februar 2018. Besøkt 20. februar 2018.
10. ↑  «Etikken». *www.facebook.com*. Besøkt 20. februar 2018.